10 POSĖDIS

# SPRENDIMAS

**DĖL KAUNO RAJONO SAVIVALDYBĖS TARYBOS**

**2016 M. RUGSĖJO 29 D. SPRENDIMO NR. TS-309 „DĖL KAUNO RAJONO SAVIVALDYBĖS NEVEIKSNIŲ ASMENŲ BŪKLĖS PERŽIŪRĖJIMO KOMISIJOS SUDARYMO IR JOS NUOSTATŲ PATVIRTINIMO“ PAKEITIMO**

2018 m. lapkričio 22 d. Nr. TS-333

Kaunas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kauno rajono savivaldybės taryba  n u s p r e n d ž i a:

Pakeisti Kauno rajono savivaldybės tarybos 2016 m. rugsėjo 29 d. sprendimo
Nr. TS-309 „Dėl Kauno rajono savivaldybės neveiksnių asmenų būklės peržiūrėjimo komisijos sudarymo ir jos nuostatų patvirtinimo“ 1 punkto šeštąją pastraipą ir ją išdėstyti taip:

„Dovilė Bartašiūnaitė, Kauno rajono savivaldybės administracijos Teisės skyriaus vyriausioji specialistė.“

Šis sprendimas Lietuvos Respublikos administracinių bylų teisenos įstatymo nustatyta tvarka per vieną mėnesį nuo gavimo dienos gali būti skundžiamas Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas).

Savivaldybės mero pavaduotojas Paulius Visockas

**KAUNO RAJONO SAVIVALDYBĖS ADMINISTRACIJOS**

**SOCIALINĖS PARAMOS SKYRIUS**

**SAVIVALDYBĖS TARYBOS SPRENDIMO „DĖL KAUNO RAJONO SAVIVALDYBĖS TARYBOS 2016 M. RUGSĖJO 29 D. SPRENDIMO NR. TS-309 „DĖL KAUNO RAJONO SAVIVALDYBĖS NEVEIKSNIŲ ASMENŲ BŪKLĖS PERŽIŪRĖJIMO KOMISIJOS SUDARYMO IR JOS NUOSTATŲ PATVIRTINIMO“ PAKEITIMO“ PROJEKTO AIŠKINAMASIS RAŠTAS**

2018 m. lapkričio 15 d.

Kaunas

**1. Sprendimo projekto rengimą paskatinusios priežastys, tikslai.**

Kauno rajono savivaldybės neveiksnių asmenų būklės peržiūrėjimo komisijos narė Edita Kūgienė nuo 2018 m. lapkričio 28 d. nebedirbs Kauno rajono savivaldybės administracijos Teisės skyriuje. Neveiksnių asmenų būklės peržiūrėjimo komisijų pavyzdiniuose nuostatuose, patvirtintuose Lietuvos Respublikos Vyriausybės 2015 m. spalio 26 d. nutarimu Nr. 1123 ,,Dėl Neveiksnių asmenų būklės peržiūrėjimo komisijų pavyzdinių nuostatų patvirtinimo“, nurodyta, kad komisijos sudėtyje turi būti ir aukštąjį universitetinį teisinį išsilavinimą turintis asmuo. Atsižvelgiant į tai, keičiama šios komisijos sudėtis.

**2.** **Teisinis reglamentavimas (kaip šiuo metu reguliuojami sprendimo projekte aptariami klausimai).**

Lietuvos Respublikos vietos savivaldos įstatymo 18 straipsnio 1 dalis nurodo, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

**3. Galimi sprendimo priėmimo padariniai (teigiami ir (ar) neigiami).**

Neigiamų priimto projekto padarinių nenumatoma.

**4. Keičiamo ar pripažįstamo netekusiu galios Savivaldybės tarybos sprendimo pakeitimų sąrašas.**

Keičiamas Kauno rajono savivaldybės tarybos 2016 m. gegužės 29 d. sprendimas Nr. TS-309 „Dėl Kauno rajono savivaldybės neveiksnių asmenų būklės peržiūrėjimo komisijos sudarymo ir jos nuostatų patvirtinimo“.

**5. Lėšos sprendimui įgyvendinti, jų šaltiniai.**

Kauno rajono savivaldybės biudžeto lėšų nereikės.

**6. Būtinumas skelbti sprendimą Teisės aktų ir kituose registruose. Viešinimas.**

Nebūtina.

**7. Antikorupcinis vertinimas.**

Vertinti nereikia.

**8. Numatomo teisinio reguliavimo poveikio vertinimo rezultatai.**

Vertinti nereikia.

**9. Kiti, sprendimo iniciatorių nuomone, reikalingi pagrindimai ir paaiškinimai.**

Nėra.

**10. Sprendimo projekto rengėjai. Asmuo, atsakingas už sprendimo įvykdymą.**

Savivaldybės tarybos sprendimą parengė ir už įvykdymą atsakinga Margarita Venslovienė, Kauno rajono savivaldybės administracijos Socialinės paramos skyriaus vedėja.

Socialinės paramos skyriaus vedėja Margarita Venslovienė